google/wiki40b huggingface dataset:
Academy of St Martin in the Fields

Academy of St Martin in the Fields (ASMF) er et engelsk kammerorkester som er kjent for å spesialisere seg på barokkmusikk og wienerklassisistisk musikk spilt på moderne instrumenter. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.
Til å begynne med var ASMF et lite strykeorkester uten dirigent. Medlemmene var musikere fra de store Londonorkestrene som spilte barokkmusikk i sommerferiene. Snart kom blåsere til, og grunnleggeren av orkesteret, Neville Marriner, tok dirigentrollen. Fra midten av 1960-tallet dominerte ASMF platemarkedet for barokkmusikk, og ble et regulært orkester med faste musikere. Fra midten av 1970-årene overtok ofte konsertmestrene Iona Brown og senere Kenneth Sillito ledelsen.
Orkesterets dominerende stilling tok slutt da det tidlig på 1980-tallet ble vanlig å oppføre musikk med tidsriktige instrumenter. Orkesteret har for tiden 63 musikere, og med enkelte tilleggsmusikere spiller det nå også romantisk musikk og samtidsmusikk. I tillegg ble det i 1975 dannet et kor som man regelmessig kan høre i et opptak fra 1992 ved tv-overføringer av UEFA Champions League.
ASMF's barokkstil var en målestokk for andre, og var lett gjenkjennelig med sin store vitalitet og poengterte rytmikk. Det lyktes dem å forene moderne instrumenter med klangidealet og spillemåten som er idiomatisk for tidlig musikk.
Med over 500 innspillinger er ASMF det mest innspilte kammerorkesteret i verden. De fikk særlig høye salgstall med soundtrackene til filmene Amadeus, Den engelske pasienten og Titanic.
Heliconius

Utseende

Middelsstore, slanke sommerfugler, ofte svært fargerike. Et flertall har rødaktig eller rødbrun grunnfarge med oransje og svarte tegninger, men ganske mange er også svarte. Vingene er smale og avrundede i spissen, bakvingene forholdsvis små, kroppen pinneaktig tynn. I kroppsbygning ligner de på Ithomiini (underfamilien Danainae) og Dismorphiinae (familien hvitvinger, Pieridae) som de også etterligner eller etterlignes av. Hannene har grupper av såkalte duftskjell (androconia) på forvingene. Bakvingene er forholdsvis små og rundede. Larvene er kamuflasjefargede, kroppen er dekket av forgrenede torner.

Levevis

Heliconius-artene kan finnes både i skog (særlig tropisk regnskog) og i mer åpne habitater. Nesten alle har larver som lever på pasjonsblomstfamilien (Passifloraceae).

Utbredelse

Denne gruppen lever i den Neotropiske region (Sør- og Mellom-Amerika).

Mimikrykomplekser

Heliconiini tar opp giftstoffer fra plantene de lever på som larver, av og til også fra andre kilder. De har utviklet spesielle, ofte svarte og røde eller gule, fargemønstre som signaliserer dette. Mange ubeslektede sommerfugler fra flere ulike grupper har etterlignet dette mønsteret i den grad at selv eksperter ofte tar feil av dem. Dette gjelder både sommerfugler som selv er giftige (særlig gruppene Ithomiini og Dismorphiinae sammen med Heliconius-arten) og ugiftige sommerfugler som etterligner de giftige.
Danny Higginbotham

Biografi

Danny Higginbotham startet sin fotballkarriere i Manchester United der han skrev under på sin første profesjonelle kontrakt sommeren 1997. Han debuterte for United 10. mai 1998 da de vant 2-0 over Barnsley i en ligakamp. Higginbotham spilte ikke flere kamper for the Red Devils denne sesongen, og heller ikke i den påfølgende sesongen spilte han noen obligatoriske kamper for United. I november 1998 ble han lånt ut til den belgiske klubben Royal Antwerp dette låneoppholdet ble meget uheldig der han ble anklaget for å ha angrepet en dommer som førte til utestengelse i 4 måneder. Han returnerte fra dette låneoppholdet i juni 1999. Også i 1999/00-sesongen ble det lite spilletid for Higginbotham, og da sesongen var over hadde han bare spilt 3 ligakamper og 3 cupkamper for klubben fra Manchester.
På grunn av lite spilletid i United valgte han å gå til Derby County som kjøpte han for £2 000 000 i juli 2000. Han spilte sin første kamp for Derby 19. august 2000 i en ligakamp mot Southampton, og da 2000/01-sesongen var over hadde han spilt 26 ligakamper for the Rams. I 2001/02-sesongen ble det 37 ligakamper, og i denne sesongen scoret han også sitt første mål for klubben fra Derbyshire. Det skjedde 16. mars 2002 i en ligakamp mot Bolton Wanderers der Higginbotham scoret på straffe i det 87. spilleminutt.
Etter å ha spilt 23 ligakamper og laget 2 ligamål for Derby i første del av 2002/03-sesongen kjøpte Southampton han for £1 500 000 i januar 2003. Higginbotham debuterte for Southampton 8. februar 2003 i en ligakamp mot Blackburn Rovers, og i siste del av 2002/03-sesongen spilte han 9 ligakamper for the Saints. Deretter ble det 27 ligakamper i 2003/04-sesongen og 21 ligakamper og 1 ligamål i 2004/05-sesongen. Ligamålet, som var hans første for Southampton, kom 7. mai 2005 da de spilte 2-2 borte mot Crystal Palace. I hans fjerde og siste sesong for klubben fra Hampshire fikk han bokført 37 ligakamper og 3 ligamål.
Sommeren 2006 ble han solgt til Stoke City for £225 000. Hans første kamp for Stoke var mot Southend United 5. august 2006, mens hans første mål for the Potters kom 14. oktober 2006 i en ligakamp mot Leeds United. Etter at Michael Duberry hadde forlatt Stoke til fordel for Reading ble Danny Higginbotham utnevnt til kaptein for Stoke i februar 2007.
World of Warcraft: Cataclysm

Nytt

Store deler av landskapet i World Of Warcraft vil bli rammet av en katastrofe forårsaket av Neltharions, også kjent som Deathwing, utbrudd fra Deepholm. Mye av det originale landskapet, blant annet The Barrens og Darkshore vil få dype kløfter med lava. Det vil bli mulig å bruke flying mounts, selvkontrollerte  (drager, griffer, flyvende tepper mm.) på kontinentene "Kalimdor" og "Eastern Kingdoms", hvor det ikke har vært mulig før.
Nivågrensen blir hevet fra 80 til 85. Det vil si at man kan gjøre flere oppgaver (quests), og gå flere instances og raids. I tillegg vil man kunne benytte nye metoder for å forbedre karakterene sine.

Raser

I Cataclysm kom det to nye raser:
Alliance fikk Worgen, en slags varurlvbasert rase som kan skifte mellom ulve-, og menneskeform. Racials er følgende:

Darkflight: Gir deg 40 % kjappere løpefart i 10 sekunder. 

Viciousness: En passiv 1 % critial strike bonus.

Flayer: En passiv racial som gir deg 15 ekstra poeng i skinning, samt et halvt sekund kjappere skinning.

Running Wild: Lar deg skifte mellom menneske-, og varulvform.
Horde fikk Goblins med følgende racials:
Rocket Jump: Bruker et rakettbelte for å hoppe et stykke fremover.

Rocket Barrage: Skyter en rakett på fienden din som gjør X-Y flammeskade (24-30 skade på level 1; 1654-2020 skade på level 80). 

Time is Money: En passiv racial som gir 1 % ekstra angrepsfart.

Pack Hobgoblin: Tilkaller en personlig hobgoblin som gir deg tilgang til banken din i ett minutt. 

Better Living trough Chemistry: Gir deg 15 ekstra poeng i profesjonen alchemy.
Det kom også nye rase- og klassekombinasjoner.

Laug

Laug vil kunne oppnå prestasjoner, også kalt "achivements", og laugnivå. ekte lauk.

Arkeologi

Arkeologi er et nytt sekundært yrke som vil komme i Cataclysm. Dette yrket vil tillate deg å samle og bruke gjenstander fra Azeroths forhenværende raser.

Raid

Det vil komme mange flere raid for spillere med høyt nivå. Flere enn det som har kommet i de tidligere tilleggspakkene. Det vil også komme en nyere utgave av Molten Core der spillerne får møte Ragnaros. Dette området ligger ved inngangen til Mount Hyjal og heter The Firelands. Det vil også bli introdusert to nye deler av Blackrock Mountain, Blackrock Descent (inspirert av Blackwing Lair) og Blackrock Caverns. Uldum sør i Tanaris vil også åpne med to nye instances, Halls of Origination og The Lost City of Tol'vir.
Grim Batol i Twilight Higlands vil inkludere en dungeon og et raid hvor siste boss vil bli Deathwing. Disse er ikke navngitt enda.
De to velkjente dungeonene Shadowfang Keep og The Deadmines vil komme ut som 5-player heroic-dungeons for nivå 85.

Nye soner

Det vil komme nye steder når utvidelsespakken lanseres som er tilrettelagt for å avanserte fra nivå 80 til 85.
Man vil få tilgang til mye oppdrag for karakterer i høyere nivåer i Eastern Kingdoms og Kalimdor.
Forskjellige soner vil bli åpnet i The Maelstrom, hvor nagaene holder til.
Også Gilneas og Kezan vil bli åpnet, hvor Gilneas er startstedet til Worgen, og Kezan til Goblins.
Carmelo (navn)

Etymologi

Carmelo er en spansk og italiensk maskulin form av Carmen, et kvinnenavn med opprinnelse i det hebraiske ordet karmel som betyr «hage».
Carmine er en annen italiensk maskulin form av Carmen.
Real Madrid Castilla

AD Plus Ultra

I 1948 gikk et lokalt amatørlag, Agrupación Deportiva Plus Ultra, som da spilte i Tercera División, med på å bli et spiller-forsynende lag for Real Madrid. Laget ble opprinnelig grunnlagt i 1930, og tok navnet sitt fra det nasjonale mottoet til Spania. Real Madrid ga AD Plus Ultra finansiell støtte i bytte mot at de selv fikk førsterett på klubbens beste spillere. Innen 1949 greide Ultra å ta seg til Segunda División for første gang, og i 1952 ble de Real Madrids offisielle reservelag. De greide i 1959 å ta seg til kvartfinalen i Copa del Rey, hvor de tapte 7-2 sammenlagt mot Granada, som til slutt kom seg hele veien til finalen.
I løpet av 1950- og 1960-årene tilbrakte fremtidige spillere på Real Madrids førstelag tid i klubben. José María Zárraga, Enrique Mateos, Ramón Marsal, Pedro Casado, Juan Manuel Villa, José María Vidal, Fernando Serena og Ramón Grosso er alle eksempler på dette. Luis Aragonés spilte for Plus Ultra en liten stund, og  Miguel Muñoz startet trenerkarrieren sin i klubben. I 1972 gikk Plus Ultra konkurs som følge av at hovedsponsoren deres, med samme navn, forsvant. Plassen deres i Tercera División ble overtatt av Castilla Club de Fútbol, det nye reservelaget til Real Madrid.
Ole Høilands levnedsløp

«Ole Høilands levnedsløp» er et skillingstrykk forfattet av ham selv i fengslet. Det skal finnes versjoner med opptil 29 vers av denne skillingsvisen. Den synges til melodien «Nu vil jeg fortelle min skjebne så tung».

Teksten

1.I fengselets mørke gjemme har man meg nu innsatt,

og jeg vil nu i stemme en sang i en tause natt.

Den tidsfordriv kan være for meg i ensomhet

og andre kan den lære hva meg er hendet vel.
2.Min første ungdomsdage hendte i lyst og fryd,

men akk de svandt så sakte, jeg glemte Gyd og dyd,

alt tidligen jeg ilte på lastens bane ut

lettsindig jeg kun smilte til dyden og dens brud.
3.Jeg femten år var bleven så jeg min tjeneste tok,

men ei det så var skreven i skjebnens store bok,

at jeg meg ærlig skulle erhverve meg mitt brød

de tre år vare fulle hin tjeneste jeg forskjød.
4.Hos mine foreldre gamle jeg var et års tid vel

istedenfor at samle til dem all fryd og hell

så tenkte jeg alene på rov og tyveri

og søkte at forlene meg øvelse der i.
5.I Kristiansund jeg lærte hva bånd og fengsel var

jeg første gang proberte hva tvang at sige var,

i tukthus man meg satte meg tvang til arbeid der,

nu kunne jeg først fatte hva friheten dog er.
6.Jeg derfor også snarlig en leilighet unnfant,

hvor ved jeg nok så varlig av fengselet forsvant,

nu var jeg da fri bleven hvor skulle jeg nu hen,

av mennesker fordreven jeg tyv måtte bli igjen.
7.Således jeg omvanket fra by til annen om,

og overalt jeg sanket meg penge hvor jeg kom,

men husligt ly jeg manglet hvor som helst jeg dro frem

til leie mos jeg samlet og skogen var mitt hjem.
8.Man søkte nu at fange meg ved en utsendt vakt,

men jeg var ikke bange og tok meg vel i akt,

men endelig det lyktes de folk at gripe meg

de visserligen ryktes at de har siktet meg.
9.Men da vi kom et stykke på veien ble jeg kjed,

av lenger frem at rykke og raskt meg fra dem slet,

jeg inn i skogen ilte hvor jeg var vandt å bo

av vakten nu jeg smilte thi jeg var i god ro.
10.Til Arendal jeg vandret der skjebnen var meg god,

men tingen seg forandret da jeg det sted forlot,

på veien ble jeg tagen og dømt til slaveri

men jeg forandret saken så atter ble jeg fri.
11.Nu pusterom omsider jeg fikk ett år i mak

jeg stjal ved nattetider såvel ved høylys dag,

kort jeg ble mer forvoven jo lengere det led

så jeg forlot selv skoven og trygt ad veien skred.
12.Man sendte ut en mengde folk for at få meg fatt

meg bygdelag omhegnet men jeg var som en katt,

jeg snoede meg lenge fiksered dem så nett

men de vedblev at trenge meg til jeg ble for trett.
13.Det for vidløftig bliver ja nær umulig var

om jeg nu her gjengiver hver gang jeg flyktet har.

Jeg derfor vil fortelle kun hva merkverdig er

idet jeg her anmelder det viktigste især.
Arne Lindaas

Bakgrunn

Arne Lindaas var sønn av apotekeren og maleren Waldmar Lindaas, og var utdannet ved Statens håndverks- og kunstindustriskole 1943–49, ved Den kgl. Porcelainsfabrik i København og ved Svenska Slöjdföreningens Färgskola 1955.

Konstner

Han debuterte på Høstutstillingen i 1946, og hadde sin første separatutstilling i Kunstnerforbundet (1949). Inntil 1993 hadde han i alt hatt 25 seperatutstillinger og deltatt på 112 kollektivutstillinger. Han var medlem av redaksjonen i Bonytt 1957–60 og styremedlem i Foreningen Norske Grafikere 1951–72. Han vikarierte som tegnelærer ved SHKS 1957–58 og var tegnelærer på Østfold kvinnelige husflidsskole 1965–69. 
Som formgiver og designer var han fra 1949 til 1951 tilknyttet Magnor Glassverk, og hadde også oppdrag for dem etter 1960. Han var tilknyttet Porsgrunds Porselænsfabrik i 1954 og var leder av  brukskunstsenteret PLUS i Fredrikstad 1958–61. For Magnor har han formgitt anretningsfat, karafler, glass og tallerkener. Han har også tegnet prisvinnende ryemønster for firmaet Sellgren & Co i 1958.
Som grafiker og maler sto Lindaas for utsmykkingen av blant annet Regjeringsbygget (1990) og «Edens hage» i Hammersborgtunnelen ved Arne Garborgs plass (1973), som var førstepris i en kommunal utsmykningskonkurranse og har blitt beskrevet som hans viktigste arbeid som bildende kunstner. 
Lindaas har blant annet blitt kjøpt inn av Nasjonalgalleriet i Oslo, kunstindustrimuseene i Oslo og Trondheim, Nasjonalmuséet i Stockholm, Riksgalleriet og Oregon State University. Han mottok diplom fra Triennalen i Milano 1954 og 1957, fikk Merket for god design tre ganger fra 1965–70 og Jacobprisen i 1966. Han bodde fra 1964 i Rømskog, hvor han drev galleri Sandemskolen sammen med kona Guri Lindaas.
Malcolm Christie

Biografi

Malcolm Christie startet sin profesjonelle fotballkarriere i Nuneaton Borough som er et lag som spiller i Football Conference. Han kom til klubben i 1997, og var i denne klubben fram til oktober 1998 da han ble kjøpt av Derby County for £50 000. Han debuterte for Derby den 30. januar 1999 da de slo Sheffield Wednesday 1-0 i en ligakamp i Premier League. Totalt fikk han med seg 2 ligakamper for The Rams i 1998/99-sesongen. Hans første ligamål for Derby kom 15. januar 2000 da de slo Middlesbrough 4-1 i en ligakamp. Christie laget to mål i kampen der det første kom i det 8.spilleminutt, mens det andre kom i det 59. spilleminutt. Da 1999/00-sesongen var over hadde Christie spilt 21 ligakamper og laget 5 ligamål for klubben fra Derbyshire. Den påfølgende sesongen ble det 34 ligakamper og 8 ligamål før han fikk bokført 35 ligakamper og 9 ligamål i 2001/02-sesongen. I første del av 2002/03-sesongen spilte han 24 ligakamper og laget 8 ligamål før han sammen med Chris Riggott ble solgt til Middlesbrough den 31. januar 2003 for en samlet sum på £3 000 000.
Malcolm Christie debuterte for Boro 8. februar 2003 i en ligakamp mot Liverpool, mens hans første mål for klubben kom 22. februar 2003 da de slo Sunderland 3-1 i en ligakamp på Stadium of Light. Totalt fikk han med seg 12 ligakamper, og 4 ligamål, i siste del av 2002/03-sesongen for Middlesbrough. Etter å ha spilt 10 ligakamper og laget 1 ligamål i første del av 2003/04-sesongen brakk Christie foten på trening, og denne skaden sørget for at det ikke ble mer spilletid på han i siste del av denne sesongen. Han slet med å bli helt restituert av skaden og først i februar 2005 var han tilbake i ligakampsammenheng for klubben fra North Yorkshire. Kun fire dager senere, i en ligakamp mot Blackburn Rovers, ble han nok en gang skadet og sommeren 2005 fikk han nok et beinbrudd. Christie var tilbake for Middlesbrough i april 2006, og på slutten 2005/06-sesongen fikk han med seg 6 ligakamper for Teessiders.
Ferjesambandet Barmen–Kvaløya–Austefjorden

Barmen–Kvaløya–Austefjorden var et fergesamband mellom Austefjorden i Sund kommune og Kvaløya og Barmen i Austevoll kommune. Fergesambandet til Austefjorden ble åpnet i 1988 og nedlagt i 1995. Fergestrekningen Kvaløya–Barmen ble nedlagt da Bakkasundbrua åpnet i 1999.
Fra 21. mars til 17. juni 1999 ble ferjestrekningen midlertidig åpnet på grunn av at Krokeidevegen raste ut i Storavatnet ved Krokeide i Fana bydel i Bergen kommune. Raset førte til at Krokeide ferjekai måtte stenges.
I 2007 gjorde Hordaland fylkeskommune en vurdering av gjenåpning av ferjesambandet, men fant at trafikkgrunnlaget var for beskjedent til at det var økonomisk forsvarlig. Det har senere blitt luftet ny politisk vilje til å gjenopprette ferjestrekningen.
Lua

Historie

Lua ble utviklet i 1993 av Roberto Ierusalimschy, Luiz Henrique de Figueiredo, og Waldemar Celes, medlemmer av Computer Graphics Technology Group ved Pontifícia Universidade Católica do Rio de Janeiro i Rio de Janeiro. Gruppen utviklet programmer for Petrobas, blant annet for å lage litologiprofiler. Programmene krevde mye konfigurasjon fra brukerne, og på et tidspunkt fant de ut at det beste ville være å bygge inn et fullstendig programmeringsspråk. Siden brukerne var geologer og ingeniører fremfor profesjonelle programmerere, var det viktig å unngå kryptisk syntaks og semantikk. Tcl var det eneste reelle alternativet, men ble forkastet grunnet «uvennlig syntaks», dårlig støtte for å beskrive datastrukturer, og manglende støtte for andre plattformer enn Unix. LISP og Scheme ble forkastet også grunnet uvennlig syntaks. Python var fremdeles i barndommen. Dermed ble Lua født.
I 1996 publiserte gruppen en artikkel om Lua i et amerikansk tidsskrift. Artikkelen ble blant annet lest av utviklere ved LucasArts, som bestemte seg for å integrere Lua i spillene sine for å gi brukerne mulighet til å skrive makroer og tillegg. I 1998 anbefalte LucasArts Lua på verdens største spillutviklingsmesse, Games Developer’s Conference, og etterhvert begynte også andre spillutviklere å ta språket i bruk.

Særtrekk

Lua er dynamisk typet, og kjører programmer gjennom å tolke bytekode i en registerbasert virtuell maskin. Språket har automatisk minnehåndtering med inkrementell søppeltømming, og er spesielt egnet til konfigurering og skripting. Det er raskt sammenlignet med andre tolkede skriptspråk, tar lite plass, og er enkelt å komme i gang med for å skrive enkle skript.
Kildekoden til versjon 5.2.2 består av omtrent 20 000 linjer C-kode, som tilsvarer ca. 180 kB i Linux. At språket tar lite plass er gunstig for innbygging i ulike applikasjoner.
Lua er egentlig ikke et objektorientert språk, men det tilbyr mekanismer for å implementere klasser og arv direkte i språket. Den eneste innebygde datastrukturen er table, som i grunnen er en hashtabell. Denne kan benyttes om felt, liste, mengde og tuppel.
Mouhotina

Utseende

Små (ca. 2,5 millimeter), bredt ovale og hvelvede, blankt svarte bladbiller, antenner og bein brunrødlige.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Thailand, Kambodsja, Vietnam).
Bomis

Rollen ved opprettelsen av Nupedia og Wikipedia

Bomis har gjort seg sterkt bemerket for å ha opprettet online encyclopediaprosjektet Nupedia. I den tidlige prosjektfasen leide Bomis inn Larry Sanger til å lede Nupediaprosjektet. Sanger startet også utviklingen av Wikipedia. Opprinnelig var hensikten med Wikipediaprosjektet et foreløpig utkast for det mer formelt organiserte Nupedia, men det viste seg at Wikipedia med sin mye lavere inngangsbarriere raskt vokste fra morprosjektet sitt og også ble langt større enn morselskapet Bomis selv. 
I en overgangstid skaffet Bomis ikke bare båndbredde og tjenerplass, men stod også som eier av nøkkelelementer slik som de tilhørende domenenavn. Men med de stadig voksende kostnader og med den generelle motviljen i prosjektet mot reklame på nettstedet, og sammen med ønsket om å kople Wikipedia til de sentrale ideene om åpenhet og nøytralitet, ble det naturlig å søke en alternativ eierskapsmodell. Stiftelsen Wikimedia Foundation ble formelt annonsert den 20. juni 2003, og alle tilhørende verdier (både i form av intellektuell kapital, programvare og datamaskiner) ble overført eller donert til den nye ideelle (non-profit) organisasjonen. (Se: By-laws of the  Wikimedia Foundation (PDF fil)). På denne tiden hadde Larry Sanger forlatt prosjektet, mens Jimmy Wales beholdt nøkkelrollen i styret for stiftelsen, og sitter der sammen med brukervalgte representanter fra Wikipediasamfunnet. Stiftelsen finansierer nå driften av Wikipedia og alle søsterprosjektene gjennom donasjoner fra ulike kilder. 
I ettertiden har Jimmy Wales stått som gründer for flere andre wiki-baserte prosjekter, verken tilsluttet Bomis eller Wikimedia.
Strathearn

Strathearn eller Strath Earn, (skotsk gælisk, Srath Èireann) er en dal (strath) in Skottland hvor elven Earn renner i gjennom. Den strekker seg fra Loch Earn i Perth og Kinross til Firth of Tay.
«Strathearn» eller «Strathern» er også et etternavn i USA.
Johnny Flynn (musiker)

Tidlig liv og utdanning

Flynn ble født i Johannesburg, Sør-Afrika, sønn av Eric Flynn, skuespiller og sanger, og Caroline Forbes. Fra farens første ekteskap har han to eldre halvbrødre, skuespillerne Jerome og Daniel Flynn, og en eldre søster, Kerry Flynn. Fra farens andre ekteskap en yngre søster, Lillie Flynn, som synger med Sussex Vidd. i en alder av to flyttet han med sin familie til NORGE.
Flynn vant et musikkstipend til Pilgrims School, en friskole  i byen Winchester i Hampshire, der han sang i kapellkoret og var nødt til å lære to instrumenter som krav for å oppfylle stipendets krav: fiolin og trompet. Senere, ville han lære seg gitar og ble tildelt et annet musikkstipend til Bedales skole, en friskole i landsbyen Steep, i nærheten av  Petersfield, også i Hampshire. før han gikk videre til Webber Douglas Academy Of Dramatic Art for å studere skuespill.
Relativ styrke

Relativ styrke innen sport viser til en utøvers maksimale muskelstyrke målt i en bestemt øvelse (ofte kalt 1RM) dividert med utøverens kroppsvekt. Ved å måle utøveres styrke etter kroppsvekt vil man ha et bede sammenligningsgrunnlag mellom utøvere av ulik kroppslig størrelse. Knebøy og benkpress er to styrkeøvelser som er gunstige å sammeligne gjennom relativ styrke.
Relativ styrke gjør seg mest gjeldende i idretter som setter krav til utøverens akselerasjon av egen kroppsmasse. En sprinter innen friidrett eller en skihopper er eksempler på utøvere fra idretter med store krav til relativ styrke.
Fucked for Life

Fucked for Life (FFL) er et svensk kriminelt nettverk som oppsto i Tumba i 1999. Kjernen i nettverket utgjøres av tolv menn som har tatovert «FFL» på overarmen eller i nakken. De kalte seg fra begynnelsen «Tumba Lords», men skiftet til det nåværende navnet på slutten av 1990-tallet.
Opphavsgruppen besto av fem medlemmer, men i 2004 anslo politiet at gjengen hadde ca. 40 medlemmer. FFL var fra starten involvert i mopedtyverier, men gikk senere over til å stjele motocrossykler. I senere tid har de også sprengt minibanker og utført verditransportran. Flere grove ran har vært knyttet til FFL, blant annet sprengningen av en verditransportbil i Hallunda, et væpnet ran mot en bussterminal i Landskrona i 2002 og et verditransportran i Liljeholmen i 2000.